# Sjekkliste for planlegging av tiltak

Denne sjekklista kan brukast som ei støtte for planlegging når du ønskjer å etablere næring i ein verna bygning. Sjekklista erstattar ikkje dialog med kommunen eller myndigheitene, eller bruk av den enkelte myndigheit sine søknadsskjema.

For deg som tiltakshavar er det nyttig å tidleg finne ut kva som er mogleg å gjere med bygningen din, innanfor gjeldande lovkrav. Sjekklista foreslår tema du kan tenke over før du tek kontakt med for eksempel Arbeidstilsynet, fylkeskommunen eller kommunen for vidare rettleiing. Lista kan også vere nyttig å bruke før du vurderer om du skal taka kontakt med for eksempel ein arkitekt, som kan hjelpe deg med å finne løysingar på behova dine, eller med søknadsprosessen.

|  |
| --- |
| **Førebu deg!** Når du har ein ide om eit tiltak du ønskjer å gjennomføre, kan det vere lurt å tenkje litt igjennom korleis bygningen kan brukast til tiltaket før du tar kontakt med kommunen, arkitekt eller andre om tiltaket. Dette hjelper myndigheitene og andre med å gje deg gode råd. |
| 1. **Beskriv bygningen og eigedomen, som for eksempel**
 |
| * om du skal bruke heile eller berre delar av bygningen, eventuelt fleire bygningar.
 |
| * kor mange og kva for rom har bygningen, kor store dei er og kva for takhøgder dei har.
 |
| * kva for materiale bygningen er bygd av, eventuell isolasjon og kva som finns av vindauge og dører, trapper, heis med vidare.
 |
| * kva for vatn- og avløpsløysingar bygningen har, og om det finns anna teknisk utstyr som for eksempelventilasjonsanlegg.
 |
| * om det finns brannsikring i bygningen.
 |
| * ute-/nærområdet med omsyn til terreng, anna busetnad, parkeringsmoglegheiter, tilkomst med vidare.
 |
| *Tips: Har du dokumentasjon om bygningen, kan den gi informasjon om rammer du bør planlegge innanfor. Eksempel er planteikningar, fredingsvedtak, branndokumentasjon mv. Dette kan du også hente informasjon om hos kommunen. Kulturmiljømyndigheita (fylkeskommunen, Sametinget eller i enkelte tilfelle Riksantikvaren) kan informere om freding.* |
| 1. **Har bygningen særpreg eller kvalitetar du vil ta utgangspunkt i, eller finns det behov i nærmiljøet du vil møte med tilbodet ditt?**
 |
| *Tips: Sjekk ut eksempelsamlinga til Riksantikvaren om næringsetablering, ombruk og andre tema.* |
| 1. **Beskriv næringa du ønskjer å etablera og tilhøve som er relevant for dette temaet, som for eksempel**
 |
| * type næring, om det skal vere utleige, kontor, kafé, utstillingslokale eller liknande.
 |
| * kven og kor mange er brukarane, og korleis dei skal bruke bygningen. Dette kan ha tyding for krav om parkering, brannsikkerheit med vidare.
 |
| * om du skal vere arbeidsgjevar for nokon, inkludert deltidstilsette. Kan du rekne med fleire tilsette fram i tid? Skal du leige ut lokale til andre med arbeidsgjevaransvar?
 |
| * om du planlegg å vidareføre godkjent bruk eller om du skal taka i bruk bygningen til noko nytt, og om tiltaket er i tråd med gjeldande reguleringsplan eller annan kommunal plan.
 |
| *Tips: Du kan finne relevant informasjon om krav til ulike næringar og til arbeidsgjevarar på nettsidene til Arbeidstilsynet og Mattilsynet. Dette står det også om i rettleiaren. Kommunen har informasjon om kva for regulerings- eller kommuneplan som gjeld eigedomen din og kva for bruk bygningen er godkjent for.* |
| 1. **Er du eigar eller skal du leige?**
 |
| Dersom du leiger kan det vere fornuftig å oppretta dialog med eigar og få avklart kva du kan gjere i bygningen og korleis de skal føre vidare dialogen i ein søknadsprosess. |
| 1. **Det kan vere nyttig å ta kontakt med andre som kan gje deg råd og dele erfaringar med deg. Eksempel på dette er**
 |
| * andre næringsdrivande, næringsforeiningar med vidare.
 |
| * bygningsvernsenter, museum, handverkarar, kommuneantikvar med vidare.
 |
| * Innovasjon Norge, Kulturminnefondet med vidare.
 |
| 1. **Har du vurdert å taka tidleg kontakt med fagkompetanse som arkitekt eller anna bistand (ansvarleg søkar)?**
 |
| *Tips: Dei fleste tiltak du må søka om etter plan- og bygningslova krev at du har ein ansvarleg søkar, men du kan ha nytte av slik bistand uansett. Ansvarleg søkar kan hjelpe deg å finne gode løysingar som også er lovlege etter dei ulike lovverka, og kan gje deg råd om prosessen.* |